52 o‘zbekistonlik yonib ketgan avtobus egasi Toshkentda qo‘lga olindi

Toshkentda yanvarda «Samara-Chimkent» avtomobil yo‘lidagi yong‘inda 52 o‘zbekistonlik halok
bo‘lgan avtobus egasi qo‘lga olindi. Bu haqda poytaxt IIBB matbuot xizmati xabar
qildi.
Boshqarmaning aniqlik kiritishicha, 46 yoshli O. M. Qozog‘iston
huquqni muhofaza qilish organlariga bormay, tergovdan yashirinib yurgan bo‘lgan.
Qozog‘istonda u Jinoyat kodeksining 348-moddasi 4-qismi bo‘yicha ya’ni
«Avtomobillarni sifatsiz darajada ta’mirlash yoki ularning texnik nosozlik bilan
qo‘llash» jinoyatini sodir etganlikda ayblanmoqda.
20 noyabr kuni Sergeli tumanida o‘tkazilgan qo‘shma tezkor-qidiruv tadbirlari davomida davlatlararo qidiruvda bo‘lgan O.M. qo‘lga olingan. 22 noyabrda uni ekstraditsiya qilish masalasi hal qilinmagunga qadar, O‘zbekiston IIVning tegishli muassasasiga joylashtirildi.
Hibsdagi shaxsni Qozog‘iston huquqni muhofaza qilish
idoralariga topshirish tartibi Qozog‘iston va O‘zbekiston o‘rtasidagi xalqaro
huquqiy kelishuvlarga ko‘ra o‘tkaziladi, deyiladi IIBB xabarida.